open-index/open-wikipedia-markdown huggingface dataset:
ויליאם מקאסקיל

**ויליאם דייוויד מקאסקיל** (באנגלית: **William David MacAskill**; נולד כ-**ויליאם דייוויד קראוץ**' ב-24 במרץ 1987) הוא פילוסוף ואתיקאי סקוטי, מהוגי תנועת האלטרואיזם האפקטיבי. מקאסקיל פרופסור חבר לפילוסופיה באוניברסיטת אוקספורד, חוקר במכון לעדיפויות גלובלי באוקספורד, ומנהל קרן Forethought לחקר העדיפויות העולמי.

מקאסקיל הקים מספר ארגונים: ארגון 80,000 שעות, היוזמה לתת כמה שאנחנו יכולים (Giving What We Can) ומכהן גם כסגן נשיא, והמרכז לאלטרואיזם אפקטיבי מכהן כנשיא.

## ראשית חיים והשכלה
מקאסקיל נולד בשם ויליאם קראוץ', בשנת 1987 וגדל בגלאזגו. אמו עבדה בשירות הבריאות הלאומי ואביו עבד בטכנולוגיות מידע (IT); הוא הצעיר משלושת הילדים במשפחה. מקאסקיל למד בביתי ספר פרטי. בנעוריו החל להתנדב עם אנשים עם מוגבליות ועבד בבית אבות. ב-2008 הוא סיים את תואר בוגר בפילוסופיה במכללת ג'יזס בקיימברידג; המשיך בשנת 2010 לתואר מוסמך בפילוספיה במכללת סנט אדמונד הול, אוקספורד, ואת הדוקטורט בהנחיית ג'ון ברום וקריסטר ביקוויס קיבל מקולג' סנט אן אוקספורד, בשנת 2014. לאורך כך שנות לימודיו, מקאסקיל התנדב במסגרות שונות אולם הוא לא הרגיש שרבים מהאנשים סביבו מבינים את העוני והתחלואה שאנשים ברחבי העולם סובלים ממנה. במקביל, החל לתרום אחוז הולך וגדל מהכנסותיו. עם סיום הלימודים, מקאסקיל חקר בעמנואל קולג', קיימברידג', עד שהפך פרופסור חבר בלינקולן קולג', אוקספורד.

## קריירה ומחקר
מחקריו האקדמיים של מקאסקיל מתמקדים בקבלת החלטות תחת אי ודאות נורמטיבית, אלטרואיזם האפקטיבי ו-Longtermism.

אי וודאות נורמטית היא נושא הדוקטורט של מקאסקיל. אי ודאות נורמטית אינה עוסקת בשאלה מה ייקרה, על בסיס אילו עובדות יתקבלו החלטות אלא מבקשת לבדוק מה הם הנורמות העומדות מאחורי ההחלטות או האם למקבלי החלטות יש ידע נורמטיבי על מנת לקבל את ההחלטה. למשל, האם אנשי העתיד יפגעו משינויי האקלים (ידע אמפרי) לעומת מהי החשיבות המוסרית היחסית של האינטרסים של אנשי בהווה ושל האינטרסים של אנשי עתיד (ידע נורמטיבי)?

בתחום אלטרואיזם אפקטיבי, מקאסקיל פרסם בשנת 2015 את הספר *Doing Good Better. בספר הוא טוען שדרכים רבות של עשיית טוב משיגות מעט מאוד בגלל חוסר מידע, נתונים גרועים ודעות קדומות. אך באמצעות איסוף מידע וניתוחו ניתן להגדיל את עשיית הטוב בעולם. לטענתו, רוב הדרכים לחולל שינוי משיגות מעט, אבל על ידי מיקוד המאמצים לעשות טוב בצורה אפקטיבית, לכל אחד יש כוח להפוך את העולם למקום טוב יותר. מקאסקיל מציע חמש שאלות לבחינת הדרך הטובה ביותר לעשות טוב: כמה אנשים יהנו מהתרומה / העשייה, ובכמה? האם זה הדבר היעיל ביותר שאני יכול לעשות? האם התחום הזה מוזנח? מה היה קורה אחרת? מהם סיכויי ההצלחה, וכמה תועלת תביא ההצלחה?*

ספרו "What We Owe the Future" יצא בשנת 2022 ודן ברעיון האתי Longtermism, שהוא הרעיון שהשפעה חיובית על העתיד הרחוק היא עדיפות מוסרית מרכזית של זמננו. ההשפעה שיש למעשינו היום על העתיד מחייבת אותנו לקחת בחשבון את אנשי העתיד והציוויליזציה כולה. שינויי אקלים, פסולת גרעינית רדיואקטיבית ודלדול משאבים משפיעים לא רק על האנשים החיים היום אלא הם משפיעים כבר עכשיו על חיי הדורות הבאים הקרובים (הנכדים) והרחוקים (והנכדים שלהם). מקאסקיל מבקש לכלול את אנשי העתיד בפיתוח טכנולוגיות חדשות, השקעה במדיניות בתכנון העתיד וברמת הפרט תמיכה בארגונים האפקאיבים הפועלים להפסקת הפגיעה בסביבה ובדיקה האם העבודה שהם עושים תפגע בעתיד או לא. אם כן, הוא ממליץ לבחון שינוי קריירה.

## קישורים חיצוניים

* 

## הערות שוליים

קטגוריה:תועלתנים
קטגוריה:בריטים שנולדו ב-1987
גבריאל גראד

**גבריאל גראד** (ליל כ"ב בתמוז ה'תר"ן, 9 ביולי 1890 – 9 בדצמבר 1950) היה מלחין יהודי ליטאי שפעל ברוסיה ובגרמניה, ולאחר עליית הנאצים לשלטון, בתל אביב ובירושלים.

## ביוגרפיה
נולד לזאב צבי, סוחר עשיר, בריטובה  שבליטא. קיבל חינוך מסורתי בחדר וישיבה. בשנים 1907–1909 למד לנגן בכינור ובפסנתר וכן לימודי קומפוזיציה בקונסרבטוריון הממלכתי הרוסי ביקטרינוסלב. משם עבר ללמוד בבית הספר הגבוה למוזיקה בברלין. הוא השלים את לימודיו בהצטיינות.

בתקופת מלחמת העולם הראשונה התפרסם גראד בקונצרטים ברחבי רוסיה. לאחר המלחמה יסד בקובנה בית ספר למוזיקה עברית וקלאסית ועמד בראשו בין השנים 1920–1922 כשבמקביל ניהל אגודות מוזיקליות יהודיות שונות וכתב ביקורת מוזיקה בעיתונות היהודית.

בשנים 1922–1924 עשה בברלין. הוא הופיע בשלישייה קאמרית שאותה יסד, הוא ניגן בפסנתר עם פרופ' אלפרד ויטנברג (כינור) ופרופ' פליקס רוברט מנדלסון (צ'לו).

ב-1924 עלה לארץ ישראל והתיישב בתל אביב. הוא הקים בעיר יחד עם אחרים את הקונסרבטוריון 'בנהטוב' (משחק אותיות על שמו של בטהובן).

הוא נפטר בגיל 60 בבית החולים הדסה בתל אביב לאחר מחלה קצרה ב-9 בדצמבר 1950.

## קישורים חיצוניים
* 

* 
* 
* ידיעה על פטירתו (בירושלים [!]) באתר סוכנות הידיעות JTA, 11 בדצמבר 1950.

## הערות שוליים

קטגוריה:מלחינים יהודים ליטאים
קטגוריה:מלחינים יהודים גרמנים
קטגוריה:מלחינים ביישוב
קטגוריה:ישראלים שנולדו ב-1890
קטגוריה:ישראלים שנפטרו ב-1950
אמונה (אלבום של אביבה אבידן)

"**אמונה**" הוא אלבום האולפן השביעי של הזמרת הישראלית אביבה אבידן. את האלבום הוציאה במחצית שנת 2004 לאור חברת התקליטים אלי בן-מוש הפקות של משה בן-משה. כל האלבום הופק על ידי אבידן עצמה. בלט ממנו הדואט שלה עם בתה מאיה בשם "ילדה שלי". "לנצח בני" נכתב והולחן על ידי נורית בת-שחר צפריר ועוזי חיטמן. אבידן חידשה את השיר, שהיה במקור בביצועו של חיטמן, וכללה אותו באלבומה. בשנת 2009 חידש אייל גולן פעם נוספת, הפעם את גרסתה של אבידן.

## רשימת רצועות

## הערות שוליים

## קישורים חיצוניים

קטגוריה:אלבומי אביבה אבידן
קטגוריה:אלבומים בעברית
הבחירות המקדימות במפלגת הליכוד (2014)

**הבחירות לראשות הליכוד** נערכו על ידי מפלגת הליכוד ב־31 בדצמבר 2014 לקראת הבחירות לכנסת העשרים.

## רקע
יו"ר הליכוד וראש הממשלה המכהן בנימין נתניהו היה צפוי מלכתחילה להתמודד לבחירה מחדש, אך בשל עמידתו בראשות קואליציה שברירית ביותר, רצה ראש הממשלה לחזק את תמיכתו הפנימית על ידי קיום פריימריז מוקדם ביותר בתאריך ה-6 בינואר, שנים לפני המועד המחייב של בחירות אפשריות. עם זאת, הממשלה קרסה בדצמבר 2014, והוחלט על בחירות מוקדמות ל-17 במרץ 2015, יותר משנתיים מוקדם מהנדרש.

סקר מוקדם הראה שראש הממשלה יפסיד לגדעון סער בפריימריז; לכן, נתניהו ביקש ממרכז הליכוד להקדים את הבחירות המקדימות מתאריך ה-6 בינואר ל-31 בדצמבר, כדי לוודא שלסער אין זמן להקים קמפיין. סער התנגד להצעה.

ההצעה הועלתה למרכז הליכוד, שהצביעה במיני משאל עם בהצבעה חשאית בעשר קלפיות ברחבי הארץ ב-10 בדצמבר 2014. 1,567 מתוך 3,700 חברי המרכז הזכאים בעד הצעד, ו-835 התנגדו, היו שראו בו מבחן לקמוס לפופולריות של ראש הממשלה במפלגה. לאחר אישור חברי מרכז הליכוד, בית הדין של הליכוד הותיר את מועד הבחירות ל-6 בינואר 2015 מכיוון שלהצעה חסרה רוב של שני שלישים. נתניהו ערער על ההחלטה. חבר שופטים קיבל את הערעור ב-17 בדצמבר 2014, ואפשר לפריימריז להתקיים ב-31 בדצמבר 2014.

## מועמדים
המועמדים היו:
* בנימין נתניהו, יו"ר מכהן וראש ממשלת ישראל.
* דני דנון, יו"ר הליכוד העולמי.

גדעון סער היה מועמד פוטנציאלי, אך הוא הודיע ב-11 בדצמבר 2014 כי לא יתמודד לראשות המפלגה. ח"כ משה פייגלין הסיר את מועמדותו ב-18 בדצמבר 2014, לאחר שבית הדין של הליכוד קבע כי הפריימריז לראשות המפלגה ולרשימת הבחירות של הליכוד יתקיימו במקביל.

## מחלוקת כשירות נתניהו
מבקר המפלגה, שי גלילי, קרא לקיים שימוע חקירה שיתמקד בשימוש של נתניהו ב"משאבים מפלגתיים" כדי לקדם את מועמדותו במהלך הפריימריז בליכוד; הדיון הביא לפסילתו של נתניהו כמועמד הן ליו"ר והן למקום ברשימת הבחירות. אך בית הדין של הליכוד אישר לנתניהו להתמודד.

## תוצאות הבחירות

בהצבעת הפריימריז על מקומות ברשימת הבחירות של הליכוד לבחירות לכנסת, הח"כים המכהנים משה פייגלין וציפי חוטובלי, שניהם מהסמנים הימניים במפלגה, לא הצליחו לזכות במקומות ריאליים ברשימה, בעוד שר הפנים גלעד ארדן זכה במקום השני ברשימה, אחרי נתניהו, ומירי רגב עלתה מהמקום ה-12 למקום ה-4. פייגלין, שהחזיק במקום ה-13 בכנסת היוצאת, ירד למקום ה-36 הלא ריאלי, וחוטובלי ירדה מהמקום ה-18 למשבצת ה-26. לליכוד היו 18 מנדטים בכנסת ה-19, והיה צפוי לזכות ב-24 מנדטים לכל היותר בבחירות הבאות.

## רשימת הליכוד לכנסת
רשימת הליכוד לכנסת נבחרה באופן הבא:

# בנימין נתניהו
# גלעד ארדן
# יולי אדלשטיין
# ישראל כץ
# מירי רגב
# סילבן שלום
# משה יעלון
# זאב אלקין
# צחי הנגבי
# דני דנון
# שריון של יו"ר המפלגה
# יובל שטייניץ
# גילה גמליאל
# יריב לוין
# אופיר אקוניס
# דוד ביטן (מחוז השפלה)
# חיים כץ
# ז'קי לוי (מחוז הגליל)
# יואב קיש (מחוז תל אביב רבתי)
# אבי דיכטר
# דודי אמסלם (מחוז ירושלים)
# מיקי זוהר (מחוז הנגב)
# שריון של יו"ר המפלגה
# איוב קרא (שריון לנציג הדרוזים)
# נאוה בוקר
# ציפי חוטובלי
# אברהם נגוסה (עולה חדש)

## ראו גם
* הבחירות לראשות הליכוד (2019)
* הבחירות המקדימות בליכוד (2022)
* הבחירות לראשות הליכוד (1993)
* הבחירות לכנסת העשרים

קטגוריה:הליכוד
קטגוריה:2014 בישראל
קטגוריה:בחירות מקדימות במפלגת הליכוד
קטגוריה:2014 בפוליטיקה הישראלית
אליפות אירופה באתלטיקה 2022

**[[אליפות אירופה באתלטיקה]]** ה-25 נערכה במינכן שבגרמניה, בין ה-15 באוגוסט ל-21 באוגוסט 2022. באליפות זו משתתפים 1495 אתלטים מ-48 מדינות.

המשלחת הישראלית כללה 15 אתלטים במקצועות המסלול והשדה. המשלחת הישראלית זכתה בחמש מדליות כאשר המרתוניסטים הישראלים זכו במדליית הזהב הקבוצתית בריצת המרתון, מארו טפרי זכה במדליית הכסף בריצת המרתון, גשאו איילה זכה במדליית הארד בריצת המרתון, לונה צ'מטאי-סלפטר זכתה במדליית הארד בריצת 10,000 מטר וחנה קנייזבה-מיננקו זכתה במדליית הארד בקפיצה משולשת. אליפות זו היא המוצלחת ביותר של משלחת ישראלית לאליפות אירופה באתלטיקה כאשר חמש המדליות שהמשלחת השיגה, הכפילו את מאזן המדליות של ישראל באליפויות אירופה שעמד לפני התחרות על חמש מדליות.

## האתלטיות המצטיינות
* פמקה בול (), זכתה ב-3 מדליות זהב, בריצת 400 מטר, בריצת 400 מטר משוכות ובריצת שליחות 4x400 מטר
* אנטיגוני דריסביוטי (), זכתה בשתי מדליות זהב אישיות, בהליכה תחרותית ל-20 ק"מ ובהליכה תחרותית ל-35 ק"מ.
* ג'ינה לוקנקמפר (), זכתה ב-2 מדליות זהב, בריצת 100 מטר ובריצת שליחות 4x100 מטר

## האתלטים המצטיינים
* יקוב אינגבריגטסן (), זכה בשתי מדליות זהב אישיות, בריצת 1500 מטר, בריצת 5000 מטר
* ז'ארנל יוז (), זכה בשתי מדליות זהב, בריצת 200 מטר ובריצת שליחים 4x100 מטר
* מתיו הדסון-סמית' (), זכה בשתי מדליות זהב, בריצת 400 מטר ובריצת שליחים 4x400 מטר

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת המדליות

## ישראל באליפות אירופה באתלטיקה
#### אתלטיות

#### אתלטים

## קישורים חיצוניים

* 

## הערות שוליים

2022
קטגוריה:2022 בספורט
קטגוריה:מינכן: תחרויות ספורט
קטגוריה:גרמניה: אתלטיקה
קטגוריה:2022 בגרמניה
קטגוריה:2022 באירופה
נקודת פרליק

**נקודת פרליק** או **פרליק פוינט** או **הוק פרליק** (באנגלית: **Perelik Point**; בבולגרית: **нос Перелик**) היא לשון יבשה, בחוף המזרחי של האי רוברט, באיי שטלנד הדרומיים, שבאנטארקטיקה.

נקודת פרליק מהווה את הצד הצפוני של פתחו של מפרצון קוזלודוי, ומהווה את הצד המזרחי של פתחו של מפרצון גארניה.

אורכה של לשון היבשה 900 מטרים, והיא בולטת לתוך מצר נלסון.

נקודת פרליק ממוקמת 1.4 קילומטרים צפונית-מערבית מנקודת קיצ'ן;

נקודת פרליק ממוקמת 1.2 קילומטרים דרומית-מזרחית מנקודת סמירננסקי;

## היסטוריה
### מיפוי אזור הנקודה

הנקודה מופתה לראשונה בשנת 2009 על ידי סוקרים בולגריים.

### מקור השם

הנקודה נקראת על שם פסגת גוליאם פרליק, שברכס הרי רודופי, שבדרום בולגריה.

פרליק
פרליק
משרד ההגנה (פינלנד)

**משרד ההגנה** (בפינית: **puolustusministeriö** או בראשי תיבות: **PLM**) הוא משרד בממשלה הפינית, האחראי על יישום מדיניות הביטחון של פינלנד. בראשו עומד השר, חבר הממשלה. 

בניגוד למדיניות המקובלת ברוב מדינות אירופה, על פי שר ההגנה משמש כמפקד העליון של הכוחות המזוינים ומפקד הצבא כפוף לו, בפינלנד ראש ההגנה משמש כמפקד הבלעדי של הכוחות המזוינים וסמכויותיו כמעט ולא מוגבלות. תפקידו של שר ההגנה מתמצה בניהול התקציבים והמשאבים לטווח ארוך של הכוחות.

המשרד הוקם ב-27 במאי 1918, זמן קצר לאחר הכרזת העצמאות של פינלנד. שר ההגנה הנוכחי הוא אנטי הקנן ממפלגת הקואליציה הלאומית שנכנס לתפקידו ב-20 ביוני 2023.

## קישורים חיצוניים
* 

קטגוריה:פינלנד: צבא וביטחון
קטגוריה:משרדי ביטחון
קטגוריה:פינלנד: פוליטיקה
ראש ההגנה (פינלנד)

**ראש ההגנה** (בפינית: **Puolustusvoimain komentaja**) הוא הדרג הפיקודי העליון בכוחות המזוינים של פינלנד. מקביל לתפקיד הרמטכ"ל בצה"ל. תפקידו של ראש ההגנה בפינלנד שונה באופן מהותי מהמקובל בשאר מדינות אירופה. בעוד שברוב המדינות מקובל שכוחו של מפקד הצבא מוגבלת באמצעות כוחו של שר ההגנה, בפינלנד תפקידו של שר ההגנה מצומצם מאוד, והוא אמון רק על ניהול התקציבים והפעילות הכלכלית של הכוחות המזוינים. בתוך הצבא, סמכויותיו של ראש ההגנה אינן מוגבלות כמעט, וניתן לשנות את החלטותיו רק באמצעות הוראה ישירה מהנשיא.

במקביל לתפקידו כמפקד כל הצבא הפיני, ראש ההגנה משמש גם כמפקד הישיר של פיקוד ההגנה, וסגנו משמש כראש מטה הפיקוד. ראש מטה ההגנה נבחר בהצבעה במועצת המדינה ולאחר מכן ממונה בפועל בידי הנשיא. ראש מטה ההגנה המכהן הוא טימו קיבינן שנכנס לתפקידו ב-1 באוגוסט 2019.

ראש המטה הכללי ממלא תפקידים טכניים וניהוליים, והוא משמש כסגנו של ראש ההגנה.

## רשימת ראשי ההגנה

## קישורים חיצוניים

* 

*
קטגוריה:פינלנד: צבא וביטחון
אדרופין

**אדרופין** הוא פפטיד המקודד על ידי הגן ENHO, בעל רצף גנטי שמור בקרב יונקים. תפקידו הביולוגי של אדרופין תואר לראשונה בשנת 2008 כהורמון חלבוני, המופרש מהכבד (הפטוקין) בהקשר של השמנת יתר ומאזן האנרגיה בעכברים. השם "אדרופין" נגזר מהלטינית " " - להצית,  " - שומן. בבעלי חיים, הודגם כי לאדרופין תפקיד רגולטורי במטבוליזם של פחמימות/שומנים וכן בתפקוד האנדותל. ביטוי אדרופין מווסת על ידי המצב התזונתי, השעון הביולוגי, וכן על ידי אסטרוגן. בבני אדם, רמות נמוכות של אדרופין בדם נקשרו למספר מצבים רפואיים שליליים כולל תסמונת מטבולית, השמנת יתר ומחלות מעי דלקתיות. האיבר בעל רמת הביטוי הגבוהה ביותר של אדרופין הוא המוח. בהקשר זה הקולטן המצומד לחלבון G היתום GPR19 הוצע בתור הקולטן לאדרופין. בנוסף הוצע כי במוח יש לאדרופין תפקיד בהזדקנות ובתפקוד קוגניטיבי.
## הערות שוליים

קטגוריה:הורמונים
קטגוריה:חלבונים
HeidelbergCement

**היידלברג צמנט** (באנגלית: **HeidelbergCement**) היא חברה גרמנית, המייצרת ומספקת חומרי גלם לייצור תערובות בטון וחומרי בניין.

החברה מעסיקה כ-53,000 עובדים, ב-3000 אתרי ייצור, מפעילה 139 מפעלי מלט וכ-600 מחצבות לייצור אגרגטים.

היידלברג סמת מדורגת כאחת מאלף החברות הציבוריות הגדולות בעולם, נחשבת לחברת DAX ונסחרת בבורסה לניירות ערך בפרנקפורט.

המטה הראשי של החברה נמצא בהיידלברג, גרמניה.

## היסטוריה
החברה הוקמה בשנת 1874 על ידי יוהאן פיליפ שיפרדקר כחברה לייצור צמנט.

בשנת 1933, התגייס מנהלה הראשי של החברה, אוטו הויר (Otto Heuer), למפלגה הנאצית.

במהלך מלחמת העולם השנייה, שימשו מפעלי החברה להעסקת שבויי מלחמה לעבודת כפייה. 

בשנת 1972, רכשה החברה כ-35 אחוזים מהחברה הצרפתית ויקט צמנט (Vicat Cement).

בשנת 1977, רכשה את חברת ליי צמנט (Lehigh Cement) אשר פעילותה בצפון אמריקה.

בסוף שנת 1993, רכשה היידלברג סמנט את חברת הצמנט הבלגית אס אה סימנטריס (SA Cimenteries).

בשנת 1999, רכשה את חברת סנסם (Scancem) אשר פעלה בצפון אירופה ואפריקה.

בשנת 2006, רכשה את חברת המלט ההודית מייסור צמנט (Mysore Cement).

בחודש מאי 2007, מכרה היידלברג את אחוזיה בחברת ויקט צמנט ורכשה את חברת הנסון (Hanson) תמורת כ-7.8 מיליארד ליש"ט.

בחודש יולי 2016, רכשה את חברת איטלסמנטי (Italcementi).

## הנסון ישראל
**הנסון (ישראל) בע"מ** היא חברה פרטית ישראלית שהוקמה בשנת 1963, ובבעלותה: 26 מפעלי בטון, 3 מחצבות, 2 מפעלי אספלט וצי המונה כ-120 משאיות המובילות בטון וחומרי מחצבה. 
החברה עוסקת באספקת חומרי גלם לתעשיית הבנייה והתשתית בישראל. ולה ארבע תחומי פעילות עיקריים: 
* בטון מובא 
* חומרי מחצבה - באמצעות חברת: הנסון מוצרי מחצבה (ישראל) בע"מ
* אספלט ופיזור אספלט 
* שירותי הובלה בתפזורת
נכון לשנת 2020 החברה מעסיקה כ-530 עובדים ומחזור מכירותיה הוערך בכ-1.18 מיליארד שקל.

## קישורים חיצוניים

*   

## הערות שוליים

קטגוריה:חברות גרמניות
קטגוריה:ישראל: חברות שהוקמו ב-1963
קטגוריה:חברות הנסחרות בבורסה לניירות ערך בפרנקפורט
ארון ויגינס

**ארון דניאל ויגינס** (באנגלית: **Aaron Daniel Wiggins**; נולד ב-2 בינואר 1999) הוא כדורסלן אמריקאי המשחק בעמדות הקלע והסמול פורוורד באוקלהומה סיטי ת'אנדר.

## קריירה
בילדותו עסק ויגינס בכדורסל, פוטבול וריצה, וניגן בטרומבון ובפסנתר. בגיל התיכון החל להתמקד בכדורסל, וביוני 2017 גויס על ידי סקאוטים של אוניברסיטת מרילנד שהגיעו לתיכון בו שיחק כדי לצפות בשחקן אחר, ג'יילן הורד.

בעונתו הראשונה באוניברסיטה קלע פעמיים שיא עונתי של 15 נקודות, ובתום העונה העמיד ממוצעים של 8.3 נקודות ו-3.3 ריבאונדים ב-23.5 דקות למשחק, כשהוא קולע 41.3% מטווח שלוש הנקודות. ב-23 בפברואר 2020 קלע שיא עונתי של 20 נקודות, מתוכן שש שלשות, בהפסד 72–79 לאוהיו סטייט. בתום עונתו השנייה העמיד ממוצעים של 10.4 נקודות, 4.9 ריבאונדים ו-1.4 אסיסטים למשחק. בעונתו השלישית והאחרונה באוניברסיטה קלע שיא קריירה של 27 נקודות בהפסד 96–77 לאלבמה, ובתום העונה העמיד ממוצעים של 14.5 נקודות, 5.8 ריבאונדים ו-2.5 אסיסטים למשחק, והכריז על מועמדותו לקראת דראפט 2021 ב-NBA.

בדראפט נבחר ויגינס בבחירה ה-55 על ידי אוקלהומה סיטי ת'אנדר. הוא הצטרף לסגל הקבוצה לקראת ליגת הקיץ של ה-NBA, והעמיד ממוצעים של 11.2 נקודות למשחק, הממוצע השני בגובהו בקבוצה. ב-15 באוגוסט הוא חתם על חוזה דו כיווני עם הת'אנדר ועם אוקלהומה סיטי בלו, שלוחתהּ של הת'אנדר בליגת הפיתוח של ה-NBA. ב-26 בדצמבר קלע שיא קריירה ב-NBA, כשקלע 24 נקודות ב-8/10 מהשדה ו-2/4 לשלוש בניצחון קבוצתו 117–112 את ניו אורלינס פליקנס. ב-12 בפברואר 2022 המירה הקבוצה את חוזהו לחוזה NBA סטנדרטי. בתום עונת 2021/2022 העמיד ויגינס ממוצעים של 8.3 נקודות, 3.6 ריבאונדים ו-1.4 אסיסטים ב-24.2 דקות לממוצע ב-50 משחקים בהם שיחק, כשב-35 מתוכם פתח בחמישייה.

## סטטיסטיקות קריירה
### בעונה הסדירה של ה-NBA

#### פלייאוף

### במכללות

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:גרינסבורו: אישים
קטגוריה:בחירות דראפט של אוקלהומה סיטי ת'אנדר
קטגוריה:כדורסלני אוניברסיטת מרילנד
קטגוריה:כדורסלני אוקלהומה סיטי בלו
קטגוריה:כדורסלני אוקלהומה סיטי ת'אנדר
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1999
Deadline Hollywood

**Deadline Hollywood**, הידוע גם כ-**Deadline** או **Deadline.com**, הוא אתר חדשות מקוון שנוסד כבלוג החדשות **Deadline Hollywood Daily** על ידי ניקי פינק ב-2006. האתר מתעדכן מספר פעמים ביום והוא מתמקד בעיקר בחדשות מתעשיית הבידור. מאז 2009 שייך המותג ל-Penske Media Corporation.

## היסטוריה
מייסדת האתר, ניקי פינק, החלה ביוני 2002 לכתוב סדרת טורים ב-LA Weekly בשם *Deadline*. במרץ 2006 נוסד הבלוג *Deadline Hollywood Daily* (DHD) כגרסה מקוונת של הטור. הוא הושק רשמית כאתר בידור בשנת 2006. עד 2009 היה האתר לאחד מהאתרים בעלי מספר העוקבים הגדול ביותר בהוליווד. בשנת 2009 מכרה פינק את Deadline ל-Penske Media Corporation (אז Mail.com Media). פינק קיבלה גם חוזה העסקה של חמש שנים פלוס שדווח על ידי הלוס אנג'לס טיימס כשווה "מיליוני דולרים", כמו גם חלק מהכנסות האתר. בספטמבר 2009 שונתה כתובת האתר ל-*deadline.com* ושם האתר הפך ל-*Deadline Hollywood.*

האתר התרחב לניו יורק ב-2010, אז צורפו לצוות האתר כתב וראייטי מייק פלמינג ג'וניור כעורך ה-*Deadline* החדש של ניו יורק, עורך הפייננשל טיימס טים אדלר הוביל את *Deadline London*, ונלי אנדריבה לסיקור טלוויזיה. פינק נשארה העורכת של *Deadline Hollywood* עד נובמבר 2013, אז עזבה לאחר מחלוקת של שנה בינה לבין פנסקה, שרכשה את *Variety* המתחרה.

## קישורים חיצוניים
* 

* ''Deadline Hollywood'' at PMC

## הערות שוליים

קטגוריה:אתרי אינטרנט שהושקו ב-2009
שופט פיפ"א

ממוזער|259x259 פיקסלים|סמל שופטי פיפ"א
**שופט פיפ"א** הוא שופט ספורט שקיבל הרשאה מטעם הפדרציה הבין־לאומית לכדורגל לשפוט ברמה בין־לאומית ולענוד תג פיפ"א על דש חולצתו במהלך כל השנה שאליה נרשם. מדי שנה מתפרסמת מטעם הפדרציה רשימת שופטי פיפ"א .

## מועמדות
המדינות החברות בפיפ"א מוזמנות מדי שנה לבחור שופטים ושופטות בענפי הכדורגל, הקטרגל וכדורגל חופים. ועדת השופטים של כל מדינה בוחרת את השופטים שיהיו מועמדים לפיפ"א.

בסך הכל מחזיקה פיפ"א בחמש רשימות: שופטי כדורגל גברים ונשים, שופטי קטרגל גברים ונשים ורשימה אחת של שופטי כדורגל חופים. ברשימות הכדורגל המועמדים נבחנים לתפקידי שופטים או עוזרי שופטים, כשבמקביל, משחקי קטרגל וכדורגל חופים מנוהלים בדרך כלל על ידי שני שופטים במגרש, ללא עוזרי שופט.

## תג פיפ"א
לאחר שעמדו בהצלחה במבחנים הפיזיים ונבחרו לרשימה, השופטים מקבלים תג מפיפ"א. התג מציין את הרשימה בה הם רשומים – שופט כדורגל, עוזר שופט כדורגל, שופט קטרגל או שופט כדורגל חופים. בזמן ניהול משחקים השופט צפוי לענוד את התג. חברות ברשימת הנשים רשאיות לנהל משחקים בין־לאומיים לגברים רק אם סיימו את מבחני הכושר לגברים.

## מגבלת גיל
שופט חייב להיות בן 25 לפחות ב-1 בינואר כדי להיות זכאי למועמדות לרשימת שופטי פיפ"א באותה שנה קלנדרית. עוזר שופט זכאי להגיש מועמדות מגיל 23 שנים.

בשנת 2016 בוטלו מגבלות הגיל המקסימליות לרשימה (38 להגשת מועמדות לראשונה ו-45 לשופט פעיל ברשימה). עם זאת, פיפ"א שמרה לעצמה את הזכות לדרוש משופטים מעל גיל 45 לעבור הערכות טכניות נוספות וכן בדיקות רפואיות ספציפיות ובדיקות כושר על בסיס כל מקרה לגופו.

סרקיס דמירג'יאן היה שופט פיפ"א למשך הזמן הארוך ביותר, והיה רשום ברשימת שופטי פיפ"א במשך 20 שנה ו-10 חודשים (ספטמבר 1962 – יולי 1983).

## בישראל
בישראל היו וישנם מספר שופטי פיפ"א, ביניהם אברהם קליין, לילך אסולין, מאיר לוי ובנו שניר לוי, אוראל גרינפלד, אלי חכמון, אלון יפת, לירן ליאני, רועי ריינשרייבר ואיתן שמואלביץ'.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פיפ"א
קטגוריה:שופטי כדורגל
אלכס באנה

**אלחנדרו** "**אלכס**" **בָּאֶנַה רודריגס** (בספרדית: **Alejandro** "**Álex**" **Baena Rodríguez**; נולד ב-20 ביולי 2001) הוא כדורגלן ספרדי המשחק בעמדות הקיצוני והקשר ההתקפי באתלטיקו מדריד מהלה ליגה ובנבחרת ספרד.

## קריירת מועדונים

### ויאריאל והשאלה לז'ירונה
באנה נולד ברוקטאס דה מאר, במחוז אלמריה שבאנדלוסיה, והצטרף למערך הנוער של ויאריאל ב-2011.

לקראת עונת 2019/2020, נכלל בסגל של קבוצת ויאריאל ב' מהליגה הספרדית השנייה, וערך את הופעת הבכורה שלו ב-14 בספטמבר 2019 בניצחון 3–0 על בדאלונה. ב-13 ביולי 2020 הוא ערך את הופעת הבכורה שלו בקבוצה הראשונה של המועדון, בהפסד 1–2 לריאל סוסיאדד בלה ליגה. הוא הבקיע את השער הראשון שלו בקבוצה הבוגרת ב-5 בנובמבר 2020 בניצחון 4–0 על מכבי תל אביב בליגה האירופית.

ב-19 באוגוסט 2021 הושאל לעונה אחת לז'ירונה מהליגה הספרדית השנייה. שלושה ימים לאחר מכן ערך הופעת בכורה בתיקו 0–0 נגד לאס פאלמאס. ב-8 בנובמבר כבש שער בכורה בהפסד 1–2 לטנריפה. בסך הכל כבש חמישה שערים ב-42 הופעות בכל המסגרות, ועזר לקבוצה לעלות ללה ליגה בתום העונה.

לאחר חזרתו לוויאריאל עם פתיחת עונת 2022/2023 כבש צמד שערים, שעריו הראשונים בלה ליגה, במחזור הראשון של העונה, בניצחון של קבוצתו 3–0 את ריאל ואיאדוליד.ואת עונת החזרה שלו למועדון הוא סיים עם 12 שערים ב-48 הופעות בכל המסגרות. בעונה הבאה במועדון הפך באנה לאחד הקשרים המובילים בליגה הספרדית. הוא סיים את העונה עם 5 שערים ב-45 הופעות בכל המסגרות, אך גם כמלך הבישולים בלה ליגה עם 14 בישולים.

## קריירה בינלאומית
באנה ייצג את ספרד בנבחרות עד גיל 16, עד גיל 17, עד גיל 18, עד גיל 19 ועד גיל 20, ואף היהחלק מסגל נבחרת ספרד באליפות אירופה עד גיל 17 לשנת 2018 באנגליה.

הוא זומן לראשונה לסגל נבחרת ספרד הבוגרת על ידי המאמן לואיס דה לה פואנטה באוגוסט 2023, לצמד משחקי מוקדמות יורו 2024 נגד קפריסין וגאורגיה.  ב-12 בספטמבר 2023 ערך באנה את הופעת הבכורה שלו בנבחרת בניצחון 6–0 על קפריסין ואף הבקיע שער בכורה במשחק זה.  

נכלל בסגל נבחרת ספרד לטורניר יורו 2024.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ויאריאל
קטגוריה:כדורגלני ז'ירונה
קטגוריה:כדורגלני נבחרת ספרד
קטגוריה:כדורגלני יורו 2024
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2001
מארק רנדולף

**מארק ברנייס רנדולף** (באנגלית: **Marc Bernays Randolph**; נולד ב-8 באוקטובר 1960) הוא יזם אמריקאי-יהודי, המייסד והמנכ"ל הראשון של חברת נטפליקס.

## ביוגרפיה
רנדולף נולד למשפחה יהודית בצ'אפקווה, ניו יורק, בנם הבכור של סטיבן ברנייס רנדולף, מהנדס גרעין יליד אוסטריה, ומוריאל ליפצ'יק מברוקלין, ניו יורק. רנדולף בילה את הקיץ שלו במהלך התיכון והקולג' בעבודה עבור בית הספר הלאומי למנהיגות חיצונית, והפך לאחד המדריכים הצעירים ביותר שלו. הוא סיים את לימודיו במכללת המילטון בניו יורק עם תואר בגאולוגיה.

### הקמת נטפליקס
ב-1997, רנדולף ושותפו ריד הייסטינגס ייסדו את נטפליקס.

תחילה הציעה החברה שירותי השכרת סרטים במחירים קבועים באמצעות שילוב של שתי טכנולוגיות מתפתחות; תקליטורי DVD ו-Blu-ray, במקום קלטות VHS שהיו מסורבלות יותר, וכן אתר אינטרנט מקוון, במקום קטלוג מודפס.

לאחר הצפייה המנוי החזיר את הסרטים לחברה על ידי שליחתם במעטפה ייעודית. לאחר מכן חל שינוי במערך החברה, ועיקר פעולתה הוא במתן שירות צפייה ישירה בטכנולוגיית "סטרימינג", באמצעות אתר האינטרנט שלה או מגוון מכשירים תומכים.

רנדולף עזב את נטפליקס ב-2002 לאחר שעזר להדריך את החברה בהנפקה הראשונית שלה שנתיים קודם לכן. הוא אמר כי הוא תמיד מעדיף לעזוב לאחר שלב הסטארט אפ, מפני שהוא לא מוצלח בדאגה לתחזוקה השוטפת.

## קישורים חיצוניים
* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:מנכ"לים אמריקאים
קטגוריה:בוגרי מכללת המילטון
קטגוריה:אמריקאים ממוצא יהודי-אוסטרי
קטגוריה:אמריקאים ממוצא יהודי
קטגוריה:אמריקאים שנולדו ב-1958
מחוז גרנדה

**מחוז גרנדה** (בספרדית: **Provincia de Granada**) הוא מחוז במזרח אנדלוסיה שבדרום ספרד, ובעבר מדינה ריבונית (טַייפֶֿה) בספרד המוסלמית, שבירתה התחלפה בין גרנדה לקורדובה הנמצאים ברמת גרנדה - מישור פורה בין שלש נהרות, למרגלות הרי סיירה נוואדה (בספרדית: הר מושלג), בצפון מזרחה של אנדלוסיה.

## גאוגרפיה
כיום מחוז גרנדה הוא אחד משמונת המחוזות (הפרוביציות או פרובינקיות) המרכיבים את הקהילה העצמאית אנדלוסיה, בדרום ספרד, שבעברה הייתה אל-אנדלוס, היא ספרד המוסלמית.
בירת המחוז כיום היא העיר גרנדה, ועל שמה המחוז. משמעות השם: רימון.

שמאל|ממוזער|250px|הר מולחצן, הגבוה בחצי האי האיברי (3,479 מטר)
הרי סיירה נוודה נספחים למחוז גם הם, והמחוז מכיל את ההר הגבוה ביותר בחצי האי האיברי, הר מולחצן Mulhacén המתנשא לגובה 3,479 מטרים. (לשם השוואה, מצפה שלגים, שיא החרמון בישראל הוא רק 2,236 מטרים, ושיא החרמון בסוריה הוא 2,814. הר מולחצן גבוה מהחרמון הישראלי ביותר מחצי גובה החרמון).

במחוז גרנדה אתרי תיירות רבים, עם שאריות יהודיות ואחרות מתקופת השלטון המוּרי המוסלמי, בערים קורדובה וגרנדה.

ארמון אלהמברה (שיבוש מערבית: אלחמרה - האדום) נמצא באזור ההררי, כמו גם מתחמי נופש וגלישת סקי. קוסטה טרופיקנה - לחוף הים התיכון, היא אחד החופים המבוקשים בתיירות פנים ספרדית, וגם מכל רחבי אירופה.

בתקופת תור הזהב של יהודי ספרד, מראשוני המשוררים הספרדים (כלומר מראשוני המשוררים היהודים מספרד) רבי שמואל הנגיד שחי בקורדובה (כיתוב רבני: קורטובה), כיהן כיועץ וסופר של מלך ממלכת גרנדה, ואף יצא איתו ועם הפיקוד הבכיר לקרבות נגד טייפות (מדינות עיר-ממלכה מוסלמיות) שכנות.

## קישורים חיצוניים

* 
* 

קטגוריה:אנדלוסיה
קטגוריה:ספרד: מחוזות
משרד ההגנה הלאומית (ליטא)

**משרד ההגנה הלאומית** (בליטאית: **Respublikos krašto apsaugos ministerija**) הוא משרד בממשלה הליטאית, האחראי על יישום מדיניות הביטחון של ליטא. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של ליטא, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש ההגנה מדווח ישירות לשר.

ארווידאס אנושאוסקאס ממפלגת איחוד המולדת מכהן כשר ההגנה הלאומית מאז 11 בדצמבר 2020.

## קישורים חיצוניים
* 

קטגוריה:ליטא: צבא וביטחון
קטגוריה:משרדי ביטחון
קטגוריה:ליטא: פוליטיקה
יהב שמיר

**יהב שמיר** (נולד ב-6 באפריל 1999) הוא שחקן כדוריד ישראלי, המשחק בקבוצת הוטנברג  מהליגה הגרמנית בכדוריד ובנבחרת ישראל בתפקיד שוער.

## הקריירה בישראל
שמיר נולד וגדל בתל אביב ולמד בתיכון הגימנסיה העברית "הרצליה". התחיל את דרכו בקבוצת מכבי תל אביב תחת הדרכתו של המאמן ניקולא מקסימוביץ'. בגיל 19 הושאל לקבוצת הבוגרים של הפועל רמת-גן גבעתיים ושנה לאחר-מכן הושאל לא.ס. רמת השרון, במשך שנתיים אלו שיחק במסגרת הכרטיס הכפול גם במכבי תל אביב.

## הקריירה באירופה
בשנת 2020 עבר שמיר לשחק בשווייץ בסגנית האלופה השווייצרית פאדי וינטרטור  ובמהלך העונה הצעיד אותם לאליפות לאחר 17 שנים, ובכך הפך לשחקן הכדוריד הישראלי הראשון שזוכה בתואר אליפות בקבוצה מחוץ לישראל.

בשנת 2022 עבר שמיר לשחק ב בקבוצת מינדן  מהליגה הגרמנית בכדוריד, ובכך הפך לשוער הישראלי הראשון בליגה הגרמנית.

## נבחרת ישראל
שמיר נמנה עם סגל נבחרת ישראל בכל הגילים, והחל משנת 2018 מהווה שחקן פעיל בנבחרת הבוגרת של ישראל.

## הישגים קבוצתיים
*זכייה באליפות ישראל בקבוצת מכבי תל אביב בעונת 2015–2016
*זכייה בגביע המדינה בקבוצת הנוער של מכבי תל אביב בעונת 2016–2017
*זכייה בגביע המדינה בקבוצת מכבי תל אביב בעונת 2016–2017
*זכייה במדליית זהב לאליפות הנוער דרג ב' בבנבחרת הנוער של ישראל בכדוריד בעונת 2016–2017
*זכייה בגביע ווינר בקבוצת א.ס. רמת השרון בעונת 2019–2020
*זכייה באליפות שווייץ בקבוצת פאדי ווינטרטור בעונת 2020–2021
*זכייה בסקופרקאפ בקבוצת פאדי ווינטרטור בשנת 2021

## הישגים אישיים
*תואר MVP בגמר גבינה המדינה לנוער במכבי תל אביב בעונת 2016–2017
*תואר MVP באליפות אירופה דרג ב' בנבחרת הנוער של ישראל בכדוריד בעונת 2016–2017
*שוער הטורניר באליפות אירופה דרג ב' בנבחרת הנוער של ישראל בכדוריד בעונת 2016–2017
*שוער מצטיין באליפות אירופה דרג ב' בנבחרת הנוער של ישראל בכדוריד בעונת 2016–2017
*תואר MVP באליפות אירופה בנבחרת העתודה של ישראל בכדוריד במשחק כנגד נבחרת רוסיה בכדוריד בעונת 2018–2019
*אהוב הקהל על ידי איגוד הכדוריד השווייצרי לעשנת 2021
*תואר MVP של גביע הסופרקאפ השווייצרי לשנת 2021

## תמונות

תמונה:YahavShamir1.jpeg
תמונה:YahavShamir2.jpeg
תמונה:YahavShamir3.jpeg


## קישורים חיצוניים
*הכרזת הצטרפותו של שמיר לפאדי ווינטרטור, באתר הקבוצה
*הכרזת הצטרפותו של שמיר למינדן, באתר הקבוצה
* 
*"יהב שמיר: גאווה ישראלית בגרמניה", מתוך ראיון ב-103fm

קטגוריה:שחקני כדוריד ישראלים
קטגוריה:בוגרי גימנסיה הרצליה
קטגוריה:תל אביב-יפו: ספורטאים
קטגוריה:ישראלים שנולדו ב-1999
ארווידאס אנושאוסקאס

**ארווידאס אנוּשׁאוסקאס** (בליטאית: **Arvydas Anušauskas**; נולד ב-29 בספטמבר 1963) הוא היסטוריון ופוליטיקאי ליטאי ממפלגת איחוד המולדת, חבר הסיימאס מאז 2008. בין בדצמבר 2020 לבין מרץ 2024 שימש כשר ההגנה הלאומית.

## ביוגרפיה
אנושאוסקאס נולד בווילנה ב-29 בספטמבר 1963. ב-1982 הוא נרשם לאוניברסיטת וילנה וסיים תואר שני בהיסטוריה ב-1989. ב-1983, תוך כדי לימודיו באוניברסיטה, הוא גויס לצבא האדום לשירות חובה של שנתיים. ב-1990 הכריזה ליטא על עצמאותה, ואנושאוסקאס החל לשרת בכוחות המתנדבים של ליטא. במקביל, המשיך את לימודיו באוניברסיטה. ב-1995 הוא השלים דוקטורט במדעי הרוח באוניברסיטת ויטאוטאס הגדול באותה שנה הוא קיבל דרגת לוטננט בכוחות המתנדבים. במקביל היה עמית מחקר במכון הליטאי להיסטוריה. בין 1996–1997 היה פרופסור חבר בפקולטה למדעי הרוח באוניברסיטת ויטאוטאס הגדול ובאוניברסיטה הפדגוגית של וילנה. בין 1998–2007 היה ראש המרכז לחקר רצח עם והתנגדות של ליטא (GRLC).

בין 2002–2007 היה פרופסור אורח במכון ליחסים בין-לאומיים ומדע המדינה, אוניברסיטת וילנה, ופרופסור חבר בפקולטה להיסטוריה, אוניברסיטת וילנה בין השנים 2002–2008. במהלך הקריירה האקדמית שלו, אנושאוסקאס כתב למעלה מ-100 ספרים ומאמרים, וכן 14 תסריטים לסרטים דוקומנטריים. המחקר שלו מתמקד בעיקר בשירותי הביטחון הליטאיים בתקופה שבין שתי מלחמות העולם, ובתקופת השלטון הסובייטי בליטא. בשנת 2007 ביוזמת ארווידאס אנושאוסקאס החלו משטרת ליטא והתובע הכללי של ליטא בחקירה נגד יצחק ארד

ב-2004 הצטרף אנושאוסקאס למפלגת איחוד המולדת, והוצב במקום נמוך ברשימת המפלגה לסיימאס. הוא לא נבחר לסיימאס בבחירות שנערכו באותה שנה. ב-2008 הוא נבחר לראשונה לסיימאס. הוא מונה ליו"ר הוועדה לביטחון לאומי והגנה ושימש בתפקיד זה עד פיזור הסיימאס ב-2012. הוא נבחר לפרלמנט עוד שלוש פעמים נוספות.

ב-11 בדצמבר 2020 מונה לשר ההגנה הלאומית בממשלתה של אינגרידה שימוניטה.

## קישורים חיצוניים

* 

## הערות שוליים

קטגוריה:אנשי צבא ליטאים
קטגוריה:חברי הסיימאס
קטגוריה:היסטוריונים
קטגוריה:שרי ההגנה של ליטא
קטגוריה:בוגרי אוניברסיטת וילנה
קטגוריה:ילידי 1963
קטגוריה:ליטאים שנולדו במאה ה-20
המפקד העליון של הכוחות המזוינים של אוקראינה

**המפקד העליון של הכוחות המזוינים של אוקראינה** (באוקראינית: **Головнокомандувач Збройних сил України**) הוא הדרג הפיקודי העליון בכוחות המזוינים של אוקראינה. הוא כפוף לשר ההגנה והוא היועץ הצבאי הישיר של ממשלת אוקראינה. מקביל לתפקיד הרמטכ"ל בצה"ל.

ב-1993 נוסד באוקראינה תפקיד ראש המטה הכללי אשר שימש במקביל כמפקד העליון של הכוחות המזוינים. ב-28 במרץ 2020 נשיא אוקראינה וולודימיר זלנסקי החליט לפצל בין תפקיד ראש המטה הכללי לתפקיד מפקד הכוחות המזוינים. ראש המטה הכללי המכהן רוסלן חומצ'ק קודם לתפקיד המפקד העליון וסרהי קורניצ'וק מונה לראש המטה הכללי.

## רשימת המפקדים העליונים

## קישורים חיצוניים

קטגוריה:מפקדי צבאות סדירים בעת החדשה
קטגוריה:אוקראינה: צבא וביטחון
ראש ההגנה (ליטא)

**ראש ההגנה** (בליטאית: **gynybos viršininkas**) הוא הדרג הפיקודי העליון בכוחות המזוינים של ליטא. הוא כפוף לשר ההגנה הלאומית והוא היועץ הצבאי הישיר של ממשלת ליטא. מקביל לתפקיד הרמטכ"ל בצה"ל.

עם הכרזת העצמאות הליטאית ב-1919, הוקם צבא ליטאי עצמאי ובראשו הועמד גנרל שתוארו היה "מפקד הצבא". בעקבות כיבוש המדינות הבלטיות בידי ברית המועצות ב-1940 אוחד הצבא הליטאי אל תוך הצבא האדום. ב-1990 הכריזה ליטא מחדש על עצמאות. ב-1993 נוסד תפקיד "ראש ההגנה".

## רשימת ראשי ההגנה
### מפקדי הצבא

### ראשי ההגנה

## קישורים חיצוניים

* ראש ההגנה באתר צבא ליטא
קטגוריה:מפקדי צבאות סדירים בעת החדשה
קטגוריה:ליטא: צבא וביטחון
קטגוריה:אנשי צבא ליטאים
מעיל ספורט

ממוזער|מעיל ספורט
**מעיל ספורט** הוא מקטורן דמוי חליפה. הוא פחות רשמי מהבלייזר, ונבדל ממנו בכך שיכולים להיות לו דפוסים יצירתיים. הוא נועד להילבש לבד ללא מכנסיים תואמים, ומשמש באופן מסורתי לתחרויות ספורט. במקור, נועדו מעילי הספורט להילבש לאירועי ספורט תחת כיפת השמיים, אבל עברו עם הזמן גם לאירועים רשמיים יותר, ואפילו לתלבושות בתי ספר.

## סוגים
מקטורן ירי הוא סוג שנלבש כפי שמו במקור לציד הוא מיוצר בדרך כלל עם טלאי עור על הכתף, להגנה מקת הרובה. ובדרך כלל גם עם טלאים תואמים על המרפקים.
ממוזער|חליפה עם כיס הנתפר מחוץ לגוף החליפה.
מקטורן פריצה הוא מקטורן ספורטיבי לרכיבה על סוסים, ובדרך כלל עשוי מאריג טוויד עם שלושה כפתורים ופתח אוורור אחד באמצע.
בלייזר דומה למעיל ספורט ועשוי מבד בצבע אחיד, שני צבעים בעלי ניגודיות גבוהה או דפוס שמרני (כמו פסים). לבלייזרים יש גם בדרך כלל כפתורי מתכת בגלל מקורם בצי הבריטי, ובספורט השייט. לבלייזרים יש הרבה פעמים כיסים הנתפרים מחוץ לגוף החליפה.

## בד
מעילי ספורט מיוצרים ממגוון של בדים כמו:צמר, טוויד, פשתן, קטיפת תלמים וכותנה. הסוג הקלאסי מיוצר מצמר, לרוב מאריג טוויד. באירלנד הסוג "טוויד דונגל" פופולרי למדי.

## ראו גם
* בלייזר
* חליפה
* ז'קט

## קישורים חיצוניים

* איך לקנות בלייזר וההבדלים בין בלייזר מעיל ספורט ומקטורן חליפה.
* ההבדלים בין בלייזר מעיל ספורט וחליפה.
* 5 יתרונות של מעילי ספורט.

## הערות שוליים

קטגוריה:ביגוד
צו הלב

"**צו הלב**" הוא אלבום האולפן השמיני של הזמרת הישראלית אביבה אבידן. את האלבום הוציאה בשנת 2010 לאור חברת התקליטים הפרטית של הזמרת, "אביבה אבידן הפקות". הסינגל הראשון שפורסם ממנו הוא "אחד ממאה", שנכתב והולחן על ידי רמי לב ואריק זנתי. לאחר מכן הועלה "לא עוצרת" (מילים: עינת הולנדר). הסינגל השלישי והאחרון, "צו הלב", הולחן על ידי הזמר עידן יניב – שירו הראשון שהופק עבור אמן אחר. באלבום נכללו שתי רצועות בונוס: גרסות רמיקס ל"אחד ממאה" ו"איש יקר שלי".

## רשימת רצועות

## הערות שוליים

## קישורים חיצוניים

קטגוריה:אלבומי אביבה אבידן
קטגוריה:אלבומים בעברית
קטגוריה:אלבומים בהוצאה עצמית
שלמה סדובסקי

**הרב שלמה סדובסקי** (תר"מ, 1880 - ו' בחשוון תש"ז, 31 באוקטובר 1946) היה מראשוני תלמידי ישיבת תומכי תמימים בליובאוויטש, ולאחר מכן כיהן כרב ברוצ'סטר שבמחוז מונרו במדינת ניו יורק, ארצות הברית.

## תולדות חיים
נולד לאביו רבי יהודה לייב יעקב מינוביץ'. היה מראשוני תלמידי ישיבת תומכי תמימים בעיר לובביץ' שברוסיה, ובשנת תרנ"ח (1898) עבר ללמוד ב'תומכי תמימים' שבזמבין, בלארוס.

נשא לאישה את ביתו של הרב שלמה חיים קוטאין, ששימש כשוחט בלובביץ'. בתחילת המאה ה-20 היגר לארצות הברית ושם מונה לרב בבית הכנסת "אגודת אחים - נוסח האר"י" ברוצ'סטר, והיה חבר בוועד הרבנים בעיר. כמו כן היה חבר דירקטוריון אגודת חסידי חב"ד בארצות הברית משנת תרפ"ו (1926) ואחר כך היה ב'ועד לערי השדה'. היה מראשי הפעילים ב"ועד ההצלה של אדמו"ר הריי"צ ממאסרו".

בשנת תש"ג (1943) נמנה עם רבני אמריקה שחתמו על מכתב המחאה של אדמו"ר הריי"צ נגד העברת ילדים חרדים לחינוך חילוני על ידי הסוכנות. עמד בהתכתבויות הלכתיות עם הרוגצ'ובר. כמה מהערותיו התורניות נדפסו בקובצי יגדיל תורה והפרדס.

נפטר בו' בחשוון תש"ז, 31 באוקטובר 1946.

## חיבוריו
* **דרוש עשרת הדיברות**.
* **פרפראות לחכמה** - חידושים וביאורים על חומש ומדרשי חז"ל על ספר בראשית. נדפס בשנת תרע"ח.

## קישורים חיצוניים
* הספר 'פרפראות לחכמה'

קטגוריה:רבנים אמריקאים
קטגוריה:חסידי אדמו"ר הרש"ב
קטגוריה:יהודים שהיגרו מרוסיה לארצות הברית
קטגוריה:אמריקאים שנולדו ב-1880
קטגוריה:אמריקאים שנפטרו ב-1946
מחלקת ההגנה (אירלנד)

**מחלקת ההגנה** (באנגלית: **Department of Defence**, באירית: **An Roinn Cosanta**) היא משרד בתוך ממשלת אירלנד, האחראית על יישום מדיניות הביטחון של אירלנד. בראשה עומד שר ההגנה, חבר הממשלה. השר עומד בראש המשרד אחראי על ניהולם השוטף של כוחות ההגנה האירים, כמו גם על גיוסם בשעת הצורך. הוא מדווח ישירות לטישך ולנשיא (המשמש כמפקד העליון של הצבא). ראש המטה של כוחות ההגנה מדווח ישירות לשר.

מחלקת ההגנה נוסדה כבר בפגישה הראשונה של הדאל אירן ב-21 בינואר 1919. שר ההגנה הנוכחי הוא מיהאל מרטין ממפלגת פיאנה פול שנכנס לתפקידו ב-17 בדצמבר 2022.

## קישורים חיצוניים
* 

קטגוריה:אירלנד: צבא וביטחון
קטגוריה:משרדי ביטחון
קטגוריה:ממשלת אירלנד
החלטה 1397 של מועצת הביטחון של האו"ם

**החלטה 1397 של מועצת הביטחון של האו"ם** הייתה החלטה של מועצת הביטחון של האו"ם שהתקבלה ב-12 במרץ 2002 על ידי מועצת הביטחון של האו"ם' שעסקה באינתיפאדה השנייה. המועצה דרשה להפסיק את האלימות שהתרחשה בין הצד הישראלי והפלסטיני מאז ספטמבר 2000. החלטה זו הייתה ההחלטה הראשונה של מועצת הביטחון שקראה לפתרון שתי המדינות כפתרון לסכסוך הישראלי-פלסטיני. 

לפני קבלת ההחלטה קרא המזכ"ל קופי אנאן לפלסטינים להפסיק את מעשי הטרור והפיגועי התאבדות "מתועבים מוסרית" ולישראל להפסיק את הכיבוש הבלתי חוקי ואת השימוש בכוח מופרז. 

## ההחלטה
ההחלטה הביעה תמיכה בפתרון שתי המדינות. כשהיא מביע דאגה מהאירועים שהתרחשו במסגרת האינתיפדה השנייה מאז ספטמבר 2000, ואת הצורך של כל הצדדים להבטיח את שלומם של אזרחים וכיבוד המשפט ההומניטארי הבינלאומי. המועצה בירכה על המאמצים של ארצות הברית, רוסיה, האיחוד האירופי, יורש העצר הסעודי עבדאללה ואחרים להביא ל"שלום צודק ומתמשך".

### ההחלטה
ההחלטה דרשה הפסקה מיידית של האלימות, הטרור, ההסתה, הפרובוקציה וההרס, וקראה לצד הישראלי והפלסטיני לשתף פעולה ביישום תוכנית העבודה של טנט ודו"ח מיטשל.  ההחלטה שיבחה את מאמציהם של קופי אנאן ואחרים לחדש את תהליך השלום ולסיים את האלימות.

### נוסח ההחלטה
"מועצת הביטחון,

בהסתמך על כל ההחלטות הנוגעות הקודמות שלה, בפרט החלטות 242 (1967) ו-338 (1973),

מציעה חזון של שתי מדינות, ישראל ופלסטין, חיות זו בצד זו בגבולות מוכרים ובטוחים,

מביעה את דאגתה הכבדה מהתמשך האירועים הטרגיים והאלימים שהתרחשו מאז ספטמבר 2000, במיוחד התקיפות האחרונות ומספר הנפגעים המוגבר,

מדגישה את הצורך של כל הנוגעים בדבר להבטיח את שלומם של אזרחים,

מדגישה גם את הצורך לכבד את הנורמות המקובלות בעולם של המשפט ההומניטרי הבינלאומי,

ברכים ומעודדים את המאמצים הדיפלומטיים של שליחים מיוחדים מארצות הברית של אמריקה, הפדרציה הרוסית, האיחוד האירופי והמתאם המיוחד של האו"ם ואחרים להביא לשלום מקיף, צודק ומתמשך במזרח התיכון,

מברכים על תרומתו של יורש העצר הסעודי עבדאללה,

1. דורשת הפסקה מיידית של כלל מעשי האלימות, לרבות כל פעולות טרור, פרובוקציה, הסתה והרס;

2. קוראת לצד הישראלי והפלסטיני ולמנהיגיהם לשתף פעולה ביישום תוכנית העבודה של תאנט והמלצות דו"ח מיטשל במטרה לחדש את המשא ומתן על הסדר מדיני;

3. מביעה תמיכה במאמצים של המזכיר הכללי ואחרים לסייע לצדדים להפסיק את האלימות ולחדש את תהליך השלום;

4. מחליטה להישאר צד בעניין.

### הצבעה
החלטה 1397 התקבלה בתמיכתם של 14 מדינות, ובהימנעותו של נציג סוריה, שסבר כי ההחלטה אינה מתייחסת לדאגותיהן של מדינות ערב.

## קישורים חיצוניים
* [טקסט ההחלטה באתר undocs.org](https://undocs.org/S/RES/1397(2002))

## הערות שוליים

1397
1397
1397
רובי סטוקס

**רובי מיי סטוקס** (באנגלית: **Ruby May Stokes**; נולדה ב-4 בספטמבר 2000) היא שחקנית אנגליה.

## ביוגרפיה
סטוקס היא ממחוז האקני שבמזרח לונדון. יש לה שני אחים צעירים. היא למדה בבית הספר לאומנויות בריט וכן בבית הספר למשחק באיזלינגטון. היא הפכה לחברה בקרקס הנוער של לונדון, חלק מהמרכז הלאומי לאמנויות הקרקס.

סטוקס החלה את הקריירה שלה כשחקנית ילדה עם תפקידי טלוויזיה קטנים לפני שעשתה את הופעת הבכורה שלה בסרט הדרמה "אונה" משנת 2016 כגרסה צעירה לדמותה של רוני מארה. היא הופיעה בסרט "Rocks" בשנת 2019. בשנה שלאחר מכן, היא לוהקה לתפקיד פרנצ'סקה בדרמה התקופתית של נטפליקס בהפקת שונדלנד בשנת 2020, "ברידג'רטון", תפקיד שהיא גילמה בשתי העונות הראשונות לפני שעזבה בשל מחויבויות אחרות.

בשנת 2021, סטוקס דיבבה את קיטי בסרט האנימציה "איפה אנה פרנק", וגילמה את איזבל בסרט האימה "A Banquet" לצד סיינה גילורי וג'סיקה אלכסנדר. בשנת 2022 הוכרז כי סטוקס תככב בתור לוסי קרלייל בסדרה "לוקווד ושות'" של נטפליקס, ולצד סמנתה מורטון בעיבוד טלוויזיוני של "The Burning Girls".

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אמני קרקס
קטגוריה:לונדון: אישים
קטגוריה:אנגליות שנולדו ב-2000
החלטה 1515 של מועצת הביטחון של האו"ם

**החלטה 1515 של מועצת הביטחון של האו"ם** היא החלטה של מועצת הביטחון של האו"ם שהתקבלה פה אחד ב-19 בנובמבר 2003. לאחר שהזכירה את כל ההחלטות הקודמות על המצב במזרח התיכון, במיוחד החלטות 242 (1967), 338 (1973), 1397 (2002) ועקרונות מדריד, המועצה אישר את מפת הדרכים לשלום שהוצעה על ידי הקוורטט לענייני המזרח התיכון בניסיון לפתור את הסכסוך הישראלי-פלסטיני. ההחלטה, שהוצעה על ידי רוסיה, הציעה הקמת מדינה פלסטינית עד שנת 2005 בתמורה להבטחות ביטחוניות לישראל. 

מועצת הביטחון הביעה דאגה מהאלימות המתמשכת (במסגרת האינתיפאדה השנייה) במזרח התיכון, וחזרה על דרישתה להפסיק את פעולות האיבה וכל פעולות הטרור, הפרובוקציה, ההסתה וההרס.  היא הציעה פתרון בו ישראל ופלסטין מתייקימות זו בצד זו בגבולות מוכרים ופתרון למצב הישראלי-לבנוני והישראלי-סורי. 

ההחלטה בירכה מאמצים דיפלומטיים בינלאומיים, וקראה לכל הצדדים למלא את התחייבויותיהם על פי מפת הדרכים בעבודה בשיתוף פעולה עם הקוורטט על מנת להשיג פתרון של שתי מדינות .

## קישורים חיצוניים

* [Text of the Resolution at undocs.org](https://undocs.org/S/RES/1515(2003))

## הערות שוליים

קטגוריה:2003 בישראל
1515
1515
האנה דוד

**האנה פרנצ'סקה קייטי דוֹד** (באנגלית: **Hannah Francesca Katie Dodd**; נולדה ב-17 במאי 1995) היא שחקנית ודוגמנית אנגלייה.

## ביוגרפיה
דוד נולדה בקולצ'סטר וגדלה בליבנהית' על גבול אסקס–סאפוק. היא רוקדת מאז שהייתה בת שנתיים ואף עשתה תואר ראשון במחול.

דוד החלה את הקריירה שלה בדוגמנות והייתה בת 16 כשחתמה ב-Select Model Management, באמצעות הכסף שהרוויחה, מימנה את שיעורי הריקוד שלה. היא דגמנה עבור חברות כמו פריימרק, טופשופ וברברי.

בשנת 2018, דוד עשתה את הופעת הבכורה שלה בטלוויזיה בסדרות "נסיכת הזמן" של הולו ו"פרוצות". היא גילמה את סנדרה בסרט "נצחיים" בשנת 2021. בשנה שלאחר מכן, דוד הופיעה כגרסה צעירה לדמותה של סיינה מילר במהלך שנות לימודיה באוניברסיטה במיני-סדרה של נטפליקס משנת 2022, "אנטומיה של שערורייה".

בשנת 2022, לדוד יש תפקידים בסרט נטפליקס "אנולה הולמס 2" ובסרט "Flowers in the Attic: The Origin", פריקוול המבוסס על הרומן "גן של צללים". במאי 2022, הוכרז שדוד תחליף את רובי סטוקס בעונה השלישית של הדרמה התקופתית של נטפליקס בהפקת שונדלנד, "ברידג'רטון" בתור פרנצ'סקה ברידג'רטון.

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:דוגמניות אנגליות
קטגוריה:רקדניות אנגליות
קטגוריה:אנגליות שנולדו ב-1995
שוטה הג'אז

**שוטה הג'אז** (באנגלית: **The Jazz Fool**) הוא סרט הנפשה קצר אמריקאי של מיקי מאוס שיצא לראשונה בשנת 1929. הסרט ה-12 בסדרת סרטי מיקי מאוס והתשיעי באותה שנה.

כותרת הסרט משלבת את שמותיהם של שני סרטי אל ג'ולסון: זמר הג'אז (1927) והשוטה המזמר (1928). גרסה מוקדמת של דמותו של הוראס הורסקולר מופיעה, אך היא עדיין לא הדמות המואנשת שהוא מאוחר יותר מתפתח להיות.

הדיאלוג היחיד בסרט הוא של מיקי, אשר שר במנגינה באמצעות ההברות "דו".

## עלילה
מיקי מגיע לעיירה רכוב בעגלה רתומה לסוס שנושאת את הכותרת "מופע הדרכים הגדול של מיקי", בעודו מנגן על העוגב. סוסו של מיקי רוקד לצלילי המנגינה, וכך גם חיות משק שונות שהולכות בעקבות העגלה. שתי פרות (ששתיהן נראות כמו קלרבל הפרה) רוקדות בחצר האסם, בנוסף גם הבגדים התלויים על חבל כביסה.

כשהגיעו ליריד, הסוס מנגן בכלי הקשה בעוד מיקי מנגן על העוגב שלו. כשהשיר מסתיים, מיקי עולה לבמה ומנגן בפסנתר באגרסיביות, ובסופו של דבר מנהל קרב אגרופים עם הכלי. בסוף הקונצרט הפסנתר נוקם בו על ידי נשיכת החלק האחורי של מיקי.

## הפקה
זהו הסרט השני של מיקי מאוס הכולל קונצרט פסנתר, לאחר הסרט "בית האופרי" שיצא שבעה חודשים קודם לכן במרץ 1929. בנוסף שוטה הג'אז כולל כמה בדיחות ממוחזרות מהסרט הזה.

## ביקורת
בספרו "הסרטים של מיקי: סרטי הקולנוע של מיקי מאוס", הייס גרוב מציין, "שוטה הג'אז הוא אחד מהסרטים הקצרים המוקדמים של מיקי מאוס עם הרבה ביצועים מוזיקליים, אבל ללא עלילה. עם זאת, יש הרבה אקשן, וביצועי הפסנתר של מיקי עדיין משעשעים גם היום".

ראיין קילפטריק מאתר הפודקאסט "The Disney Film Project" כתב: "[החלק] הטוב ביותר הוא ההנפשה האישיותית של מיקי, המראה את הכעס, התסכול או האושר שלו ממה שהוא מנגן על הפסנתר. זה עשוי היטב, עם תנועות פשוטות של הגבה והעיניים, עיקומי הפה שלו, או כיוון האף או הכתפיים שלו המבטאים את כל הרגש. זה מיקי הבעתי מאוד, חלק מההתפתחות של דמותו במהלך הסרטים הקצרים האחרונים".

כתב העת "Motion Picture News" ב-9 בנובמבר 1929 החמיא לסרט שהוא קומי ומצחיק ובמיוחד על קטע הנגינה על הפסנתר.

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
קטגוריה:סרטי אנימציה על מוזיקה ומוזיקאים
Just Be Straight with Me

"**Just Be Straight with Me**" (בעברית: "**רק תהיה כן איתי**") הוא סינגל שהוקלט על ידי הראפר האמריקאי סילק דה שוקר, בהשתתפות להקת הבנות דסטיניז צ'יילד ומאסטר פי. את השיר הוציאה ב-23 בינואר 1998 לאור חברות התקליטים נו לימיט ופריוריטי רקורדס. הוא נכלל באלבום *Charge It 2 da Game*.

## סימפולים
"Just Be Straight with Me" סומפל ברצועה העשירית של אלבומו השני של באן בי, *II Trill*. שמה היה "Good II Me" והופיעה בה הזמרת מיה, שלימים שיתפה פעולה עם סילק דה שוקר בשירה "Movin' On".

## מיקומי שיא

## קישורים חיצוניים

## הערות שוליים

קטגוריה:שירי דסטיניז צ'יילד
קטגוריה:שירים באנגלית
סיימון קובני

**סיימון קובני** (באירית: **Simon Coveney**; נולד ב-16 ביוני 1972) הוא פוליטיקאי אירי ממפלגת פינה גייל. משמש כיום כשר היזמות, המסחר והתעסוקה של אירלנד. שימש בעבר כשר החקלאות, המזון והים בין השנים 2011–2016, כשר השיכון, התכנון, השלטון הקהילתי והמקומי בין השנים 2016–2017, כטנשטה (סגן הטישך) בין 2017–2020, וכשר ההגנה ושר החוץ בשנים 2020 - 2022.

## ביוגרפיה
קובני נולד בקורק ב-16 ביוני 1972. אביו היה הפוליטיקאי יו קובני. דודו הוא הארכיבישוף פטריק קובני. הוא למד במכללת קלונגווס ווד במשך שש שנים, ולאחר מכן בקולג' האוניברסיטאי בקורק ובקולג' החקלאי של גורטין, לפני שהשלים תואר ראשון בחקלאות וניהול קרקעות במכללה המלכותית החקלאית, גלוסטרשייר.

ב-1998, בעקבות מותו הפתאומי של אביו מנפילה מצוק, התמודד קובני על מושבו בדאל אירן במסגרת מפלגת פינה גייל. הוא נבחר לדאל אירן ונודע כתומך נלהב של מנהיג המפלגה ג'ון ברוטון. ב-2001 הוא יצא במפתיע נגד ברוטון. צעד זה עודד בכירים נוספים במפלגה להתמרד כנגד ברוטון, ובפריימריז שנערכו לאחר מכן, הודח ברוטון והוחלף במייקל נונן. בעקבות כך, מינה נונן את קובני לסגן המצליף. בבחירות של 2002 הוא נבחר בפעם השנייה, וב-2004 נבחר לפרלמנט האירופי.

ב-2007 הוא חזר לאירלנד, נבחר שוב לדאל אירן ומונה לדובר בנושא תקשורת, אנרגיה ומשאבי טבע. ב-2010 הוא מונה לדובר המפלגה בנושא תחבורה. ב-9 במרץ 2011 הוא מונה לשר החקלאות, המזון והים. קובני עורר מחלוקת כאשר בספטמבר 2011, טס לאלג'יריה, במטוס ממשלתי בעלות של יותר מ-26,000 יורו כאשר היו טיסות זמינות בעלות של 16,331 אירו.

ב-11 ביולי 2014 מונה קובני לשר ההגנה במקום איימון גילמור. קובני קיבל את התפקיד מידי ראש הממשלה אנדה קני שהחזיק בתיק מאז התפטרותו של גילמור במאי של אותה שנה. ב-6 במאי 2016 הוא הועבר לתפקיד שר השיכון, התכנון, השלטון הקהילתי והמקומי. ביוני 2017, בעקבות התפטרותו של קני מתפקיד מנהיג המפלגה, התמודד קובני לתפקיד מנהיג המפלגה שהיה אמור לרשת את קני בתפקיד הטישך. הוא הפסיד לליאו ורדקר, אולם הגיע למקום השני בפריימריז ומונה לסגן מנהיג המפלגה. לאחר שוודקר הושבע כטישך, הוא מינה את קובני לשר החוץ. בתפקידו זה, הוא התנגד להצעת חוק לאסור על ייבוא סחורות מהתנחלויות.

ב-30 בנובמבר 2017 מונה קובני לתפקיד הטנשטה (סגן הטישך). ב-27 ביוני 2020 העביר קובני את תפקיד את הטנשטה לליאו ורדקר, ומונה לשר ההגנה בממשלתו מיהאל מרטין, תוך שהוא שומר על תפקיד שר החוץ. ב-13 באפריל 2022 הוא ביקר באוקראינה ונפגש בקייב עם שר החוץ האוקראיני דמיטרו קולבה ושר ההגנה אולקסי רזניקוב. יום למחרת הוא ביקר באתר טבח בוצ'ה. בכך הוא היה לשר החוץ הראשון מקרב המדינות החברות במועצת הביטחון של האומות המאוחדות שביקר באוקראינה לאחר הפלישה הרוסית לאוקראינה.

ב-20 במאי 2022 הוא החליף את לואיג'י די מאיו בתפקיד נשיא ועדת השרים של מועצת אירופה.

## קישורים חיצוניים

* 

## הערות שוליים

קטגוריה:פוליטיקאים אירים
קטגוריה:שרי הגנה
קטגוריה:שרי ממשלת אירלנד
קטגוריה:אירים שנולדו ב-1972
ג'ויס רנדולף

**ג'ויס רנדולף** (באנגלית: **Joyce Randolph**, נולדה בשם **ג'ויס סירולה**; 21 באוקטובר 1924 – 13 בינואר 2024) הייתה שחקנית אמריקאית, שהייתה ידועה בעיקר בזכות משחקה בקומדיית המצבים האמריקאית "The Honeymooners".

## ביוגרפיה
רנדולף נולדה בדטרויט, מישיגן. כנערה היא השתתפה בסדנת המשחק של אוניברסיטת וויין. לאחר שסיימה את התיכון, היא החלה לעבוד בחנות של סאקס פיפת' אווניו בדטרויט. כש-"Stage Door" ניגנה בדטרויט, היא ניגשה לאודישן, קיבלה תפקיד והופיעה איתה בהמשך סיבוב ההופעות. היא עברה לניו יורק בשנת 1943 כדי להמשיך בקריירת משחק. היא קיבלה תפקידים בברודוויי וכן תפקידים שונים בטלוויזיה.

בשנת 1951, היא השתתפה בפרסומת של ג'קי גליסון לחברת קלורטס ולאחר מכן לוהקה לתפקיד במערכון ב- "Cavalcade of Stars", תוכניתו של גליסון ברשת הטלוויזיה DuMont. זמן קצר לאחר מכן, היא לוהקה לתפקיד טריקסי בסדרת הטלוויזיה "The Honeymooners". כמה כותבי טורים עיתונאיים בניו יורק התייחסו אליה כ"גרבו מדטרויט". "זו עדיין תעלומה... הייתי מישהי לא ידועה מדטרויט. למה גארבו? ובכן, היא הייתה סקנדינבית - וגם אני", הגיבה רנדולף.

### The Honeymooners
רנדולף הייתה אחת מרביעיית שחקני קומדיית המצבים המצליחה, שכללה את ג'קי גליסון בתור ראלף קרמדן, ארט קרני בתור אד נורטון, אודרי מדוז בתור אליס קרמדן, ורנדולף בתור תלמה "טריקסי" נורטון.

רנדולף גם גילמה את טריקסי במערכונים בתוכניתו של גליסון, "המופע של ג'קי גליסון". בראיון בספטמבר 2015 אמרה רנדולף שהיא לא גילמה את טריקסי נורטון בחידוש לסדרה בגלל סיבות אישיות וגאוגרפיות. בנוסף, רנדולף הצהירה, שגליסון החשיב אותה כ"טריקסי המובהקת".

### תפקידים נוספים
בשנת 1950 הופיעה רנדולף בברודוויי ב-"Ladies Night in a Turkish Bath".  לאחר שהיא הפכה מזוהה עם הדמות של נורטון, היא לוהקה לתפקידים אחרים לעיתים רחוקות. "במשך שנים אחרי התפקיד הזה", אמרה רנדולף, "הבמאים היו אומרים: 'לא, אנחנו לא יכולים להשתמש בה. היא ידועה מדי בתור טריקסי." היא הופיעה במחזות זמר, עשתה פרסומות והיו לה כמה הופעות אורח בסדרות טלוויזיה, כולל פרק מחווה לטריקסי נורטון (יחד עם אודרי מדוז) בשנת 1991 - הפרק "זבובי" בקומדיית המצבים "Hi Honey, I'm Home!".

### חיים אישיים
רנדולף התחתנה עם ריצ'רד לינקולן צ'ארלס, מנהל שיווק, ב-2 באוקטובר 1955. צ'ארלס מת ב-1997 בגיל 74. בנם, רנדולף ריצ'רד צ'ארלס, אף הוא מנהל שיווק.

היא הייתה דודה-רבתא של שחקן הבייסבול לשעבר טים רדינג.

נפטרה ב-13 בינואר 2024.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:דטרויט: אישים
קטגוריה:אמריקאים ממוצא פיני
קטגוריה:שחקניות תיאטרון אמריקאיות
קטגוריה:שחקניות אמריקאיות
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024